РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 18

от заседание на Комисия „Съдебна карта, натовареност и 
съдебна статистика” към Съдийската колегия на Висшия съдебен съвет

7 юни 2017 г.
/сряда - 12,00 часа/

Днес, 7 юни 2017 г. (сряда), от 12,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА - отсъства
КАМЕН ИВАНОВ
МАРИЯ КУЗМАНОВА - отсъства
СОНЯ НАЙДЕНОВА	

ПО ДНЕВНИЯ РЕД:

1. ОТНОСНО: Извлечение от протокол от заседание на Работната група за изработване на Правилника за администрацията на съдилищата /ПАС/, проведено на 24.04.2017 г., относно начина, по който се отчитат 3-месечните срокове по граждански и търговски дела /отложена точка 3 от заседание на КСКНСС проведено на 22.05.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. След запознаване с предоставения протокол от заседание на Работната група за изработване на Правилник за администрацията на съдилищата от 24.04.207 г.,  комисията изразява следното становище: В Правилата за оценка на натовареността на съдиите /ПАС/ не се регламентира изчисляването на срокове за отчитане на продължителността на гражданските дела, това е въпрос на статистическа отчетност. Статистическите формуляри предвиждат отчитане на продължителността на гражданските дела от момента на образуването.
За нуждите на статистиката и висящността на всяко съдебно производство е от значение подаване на иницииращия документ – искова молба, жалба или друг документ, до влизане в сила на окончателния съдебен акт. Това определя границите на висящност на всяко едно съдебно производство и неговата продължителност, която е абсолютна величина.
Всяка друга информация е за нуждите на по-голяма прецизност и отчитане на допълнителни фактори.
1.2. Възлага на началника на отдел „Статистически анализ и обработка на данни“ в следващото заседание на комисията да докладва за текущото състояние на отчитането на сроковете в статистическите таблици за дейността на съдилищата.

2. ОТНОСНО: Писмо изх. № 2222/17.05.2017 г. от председателя на Окръжен съд – Враца в изпълнение на решение на КСКНСС по протокол № 15/02.05.2017 г., т. 4.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за запознаване писмо изх. № 2222/17.05.2017 г. от председателя на Окръжен съд – Враца ведно с приложените към него материали в изпълнение на решение на КСКНСС по протокол № 15/02.05.2017 г., т. 4.
2.2. Кани председателя на Окръжен съд – Враца за участие в следващото заседание на КСКНСС, което ще се проведе на 12.06.2017 г. от 10,00 часа в сградата на ВСС, зала № 512.
2.3. Изпраща решението на председателя на ОС – Враца, за сведение.

3. ОТНОСНО: Писмо изх. № 488/22.05.2017 г. от председателя на АС – Бургас в изпълнение на решение на КСКНСС по протокол № 13/10.04.2017 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за запознаване писмо изх. № 488/22.05.2017 г. от председателя на АС – Бургас в изпълнение на решение на КСКНСС по протокол № 13/10.04.2017 г. 
3.3. След получаване на информацията от всички апелативни райони комисията ще обсъди общо данните във връзка с натовареността на пограничните съдилища.

4. ОТНОСНО: Писмо изх. № 10-30-5/ 25.05.2017 г. от председателя на Комисия за защита от дискриминация относно събиране на статистически данни за периода 01.01.2017 г. – 31.12.2017 г.  в изпълнение на Решение № 9/09 на Съвета на министрите на Организацията за сигурност и сътрудничество в Европа, прието на 2 декември 2009 г. относно борбата срещу престъпленията от омраза.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение писмо изх. № 10-30-5/ 25.05.2017 г. от председателя на Комисия за защита от дискриминация относно събиране на статистически данни за периода 01.01.2017 г. – 31.12.2017 г.  в изпълнение на Решение № 9/09 на Съвета на министрите на Организацията за сигурност и сътрудничество в Европа, прието на 2 декември 2009 г. относно борбата срещу престъпленията от омраза.
4.2. Възлага на отдел „САОД“ на ВСС да събере необходимата информация след което да се изпрати на председателя на Комисия за защита от дискриминация.

5. ОТНОСНО: Писмо изх. № 114/23.05.2017 г. от председателя на РС – Средец относно искане за даване на съгласие за увеличаване щатната численост на РС – Средец с 0,5 /половин/ щатна бройка за съдебен служител за длъжността „Системен администратор“ и назначаване на съдебен служител.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема за сведение писмо изх. № 114/23.05.2017 г. от председателя на РС – Средец относно искане за даване на съгласие за увеличаване щатната численост на РС – Средец с 0,5 /половин/ щатна бройка за съдебен служител за длъжността „Системен администратор“ и назначаване на съдебен служител.
5.2. Изразява следното становище: С оглед разпределяне компетенциите между постоянните комисии на Съдийската колегия на Висшия съдебен съвет въпросът е извън предмета на дейност на КСКНСС.
5.3. Изпраща решението на председателя на РС – Средец, за сведение.

6. ОТНОСНО: Писмо изх. № 369/ 17.05.2017 г. от председателя на РС – Козлодуй относно прилагането на Правилата за натовареността на съдиите.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

6.1. Приема за сведение писмо изх. № 369/ 17.05.2017 г. от председателя на РС – Козлодуй относно прилагането на Правилата за натовареността на съдиите.
6.2. Да се отговори на председателя на РС-Козлодуй, че поставените от него въпроси са обсъждани на последната среща на Работната група по граждански и търговски дела и указанията към съдилищата са отразени в протокола от срещата, проведена на 31.03.2017г., публикуван на сайта на ВСС в секцията на работната група в раздела на комисията, а именно на интернет-адрес:
http://www.vss.justice.bg/page/view/4062

7. ОТНОСНО: Писмо изх. № 1268/30.05.2017 г. от председателя на Административен съд – Хасково относно искане за предоставяне на справка от Системата за изчисляване на натовареността на съдиите /СИНС/.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

7.1. Приема за сведение писмо изх. № 1268/30.05.2017 г. от председателя на Административен съд – Хасково относно искане за предоставяне на справка от Системата за изчисляване на натовареността на съдиите /СИНС/.
7.2. Изразява следното становище: Административният ръководител като потребител на Системата за изчисляване на натовареността на съдилищата /СИНС/ може да генерира справка директно от системата за всеки от съдиите в съда, както и за съда като цяло, за което има изготвено Ръководство работа със СИНС.
От друга страна на 04.04.2017 г. беше прието изменение на § 11 от ПЗР от ПОНС, както следва:
„(1) След изтичане на едногодишен период на приложение на Правилата Съдийската колегия в срок до 31.05.2017 г. приема анализ на данните, събрани чрез СИНС, като постановява решение, с което се произнася за достоверност на Системата за изчисляване на натовареността на съдиите.
(2) Компетентните органи по чл. 16, ал. 2 - 5 предприемат необходимите действия след приемане на решението по ал. 1 въз основа на данните от първите годишни справки за календарната 2017 година.“
Към настоящия момент е в ход изготвянето на анализ на приложението на ПОНС чрез въведената в действие Система за изчисляване на натовареността на съдилищата /СИНС/, като предмет на проверка са коректността и пълнотата на попълваните данни, а именно:
- дали са въведени всички висящи към 01.04.2016 г. дела;
- дали по новообразуваните дела след 01.04.2016 г., приключили в рамките на календарната 2016 г., са въвеждани коректно коригиращи коефициенти.
Предвид гореизложеното, преди приемане на анализа на данните от СИНС позоваването на тях е несвоевременно.
7.3. Изпраща решението на председателя на АдмС – Хасково, за сведение.

8. ОТНОСНО: Писмо изх. № 417/02.06.2017 г. от председателя на Върховен административен съд във връзка с решение по протокол № 16/15.05.2017 г., т. 7 на КСКНСС.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

8.1. Приема за сведение писмо изх. № 417/02.06.2017 г. от председателя на Върховен административен съд във връзка с решение по протокол № 16/15.05.2017 г., т. 7 на КСКНСС.
8.2.  Внася материалите по т. 8 на заседание на Съдийската колегия на Висшия съдебен съвет насрочено на 13.06.2017 г., за запознаване.

ПРЕДСЕДАТЕЛ
					НА КСКНСС:               /п/
								КАЛИН КАЛПАКЧИЕВ